section_heading: Povijest
paragraph_text: Od 1975. redoviti je sudionik turnira hrvatskih klubova u Skandinaviji, koji se održavao svake godine na blagdan Duhova. Turnir se sedamdesetih i osamdesetih godina prošlog stoljeća naizmjenično održavao u Göteborgu i Malmöu u Švedskoj, s tim da je "Croatia" dva puta (1985. i 1989.) bila domaćin i organizator u Oslu. Iako je klub od samih početaka na turnirima hrvatskih klubova nastupao pod imenom "Croatia", u norveškom je prvenstvu tijekom 70-ih godina bio registriran i nastupao pod imenom "Oslo katolsk ungdomslag" (Katolička mladež Osla), ali s hrvatskim grbom na dresovima.